CELEX: C2005/106/38
Language: fi
Date: 2005-04-30 00:00:00
Title: Asia C-111/05: Regeringsrättenin 24.2.2005 tekemällään päätöksellä esittämä ennakkoratkaisupyyntö asiassa Aktiebolaget NN vastaan Skatteverket

30.4.2005   
            
            
               FI
            
            
               Euroopan unionin virallinen lehti
            
            
               C 106/19
            
         Regeringsrättenin 24.2.2005 tekemällään päätöksellä esittämä ennakkoratkaisupyyntö asiassa Aktiebolaget NN vastaan Skatteverket
   (Asia C-111/05)
   (2005/C 106/38)
   Oikeudenkäyntikieli: ruotsi
   Regeringsrätten on pyytänyt 24.2.2005 tekemällään päätöksellä, joka on saapunut yhteisöjen tuomioistuimeen 4.3.2005, Euroopan yhteisöjen tuomioistuimelta ennakkoratkaisua asiassa Aktiebolaget NN vastaan Skatteverket seuraaviin kysymyksiin:
   
               1.
            
            
               Onko kahden jäsenvaltion alueelle ja yhteisön alueen ulkopuolelle asennettavan kaapelin, johon kohdistuu pääosa kokonaiskustannuksista, toimitusta ja asennusta koskevaa verollista liiketointa pidettävä tavaran luovutuksena sovellettaessa verollisten liiketoimien suorittamispaikkaa koskevia direktiivin (1) säännöksiä?
            
         
               2.
            
            
               Jos tällaista liiketointa on sen sijaan pidettävä palvelun suorituksena, onko tämän palvelun katsottava liittyvän kiinteään omaisuuteen siten, että palvelun suorituspaikka on määritettävä 9 artiklan 2 kohdan a alakohtaa soveltamalla?
            
         
               3.
            
            
               Jos vastaus joko ensimmäiseen tai toiseen kysymykseen on myöntävä, onko 8 artiklan 1 kohdan a alakohtaa tai 9 artiklan 2 kohdan a alakohtaa tulkittava siten, että liiketoimi on jaettava osiin kaapelin maantieteellisen sijainnin perusteella?
            
         
               4.
            
            
               Jos vastaus kolmanteen kysymykseen on myöntävä, onko 8 artiklan 1 kohdan a alakohtaa tai 9 artiklan 2 kohdan a alakohtaa sekä 2 artiklan 1 kohtaa ja 3 artiklan 1 kohtaa tulkittava siten, että arvonlisäveroa ei ole maksettava tavaran luovutuksen tai palvelun suorituksen siltä osalta, joka kohdistuu yhteisön ulkopuolella sijaitsevaan alueeseen?
            
         
      (1)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annettu kuudes neuvoston direktiivi 77/388/ETY (EYVL, erityispainos 1994, alue 9, nide 1, s. 28).